Hermanotheus en la Lando de Godah

Hermanotheus en la Lando de Godah (portugallingve Hermanoteu na Terra de Godah) estas teatraĵo farita de la Komedia Grupo Os Melhores do Mundo (La plej bonaj de la mondo), origine kreita en 1995 kaj prezentata ĝis hodiaŭ en diversaj urboj de Brazilo.

La teatraĵo rakontas la historion de Hermanoteu, tipa urbano, obeema kaj bona paŝtisto de la tempo de la Malnova Testamento de la Biblio. En la intrigo, Hermanoteu estas hebreo el Penteskopejo, kiu ricevas mision de Jehovo por liberigi la Teron de Godah. Dum sia vojaĝo, multaj nekutimaj aferoj okazas, interligante multajn elementojn kaj rolulojn de malsamaj tempoj kaj lokoj de la Historio.

Dum la disvolviĝo de la okazaĵoj, estas pluraj momentoj de improvizo, tiel forirante de lineara scenaro, kio rezultas en multe pli da surprizo por la publiko kaj faras ĉiun spektaklon ĉiam malsama ol alia. Kurioze, la teatra grupo ĉiam celas uzi temojn rilatajn al la loko, kie ili prezentas la teatraĵon. 

La prezentado daŭras proksimume 85 minutojn kaj havas eldonitan DVD. La grupo filmis la spektaklon, kaj oni planis eldoni ĝin en decembro 2019. 

En 2015, la teatraĵo gajnis la premion por "Plej bona komedia spektaklo" ĉe la "Prêmio Smiles do Humor Brasileiro", dum la Risadaria Festivalo de 2015.

Referencoj

Kategorio:Teatraĵoj
Kategorio:Distrado en Brazilo